spraviť pre podporu iných kultúrnych inštitúcií, podujatí a časopisov.‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌

Otvoriť v prehliadači
Literárne časopisy máme hneď pri dverách do nášho kníhkupectva, vieme, ktorí ľudia si ich kupujú, a vieme, ako sú pre nich – a aj pre nás, dôležité. Literárne festivaly sú pre nás dôležité najmä pre stretávanie sa s ľuďmi, ktorí žijú tým, čím žijeme my. Poznáme ľudí, ktorí ich tvoria, poznáme pohnútky, pre ktoré ich zakladali. Naše príbehy - ľudské aj pracovné - sa roky preplietajú. Pred dvoma týždňami sme im venovali celé číslo našich novín Čo čítať? – bolo zrejmé, že ich čakajú ťažké časy. V stredu sa ukázalo, ako veľmi ťažké. Kamarátky a kamaráti z literárnych časopisov, festivalov, z kultúrnych centier, stojíme pri vás, sme v tom s vami. Slovensko potrebuje kultúru, kultúra potrebuje priestor.
## U nás v kníhkupectve
Ako Artforum zvažujeme čo ešte – okrem vyjadrenia solidarity – môžeme spraviť pre podporu iných kultúrnych inštitúcií, podujatí a časopisov. Na čomsi už pracujeme a čoskoro vám dáme vedieť. Zatiaľ vám ponúkame výber časopisov, výber kníh o vzdore a odpore a pripomíname, 31. 3. 2026 o 17:30 bude v Bratislave veľký kultúrny protest.
Popri tom všetkom, čo sa deje, sa držíme svojej línie a každý týždeň vám prinášame nové knihy. Začítavame sa do nich a píšeme vám o tých, ktoré nám pripadajú najzaujímavejšie, napríklad veľmi pekný a priamy komiks Poď! ale aj kniha Vzdor o hľadaní miesta v exile. Tento týždeň uvedieme u nás dve knihy obe stoja za prečítanie; Chlieb anjelov a Studne mútne. A prekvapila nás kniha Požierači svetla – čo ak svet rastlín nie je tichý, pasívny a jednoduchý, ale plný komunikácie, pamäti, stratégií a emócií, ktoré sme doteraz nepoznali?
Minulú stredu sme u nás mali vzácne podujatie. Jánovi Buzássymu a Vilme Cipárovej bola u nás udelená cena vydavateľstva Petrus. Pri preberaní ceny povedal Ján Buzássy aj toto: „Dostali sme život, musíme ho žiť. A keby sa dalo z neho aj radovať... nie je to ale ľahké.“ Odovzdávanie ceny bolo súčasťou uvedenia knihy Lakte nemeckej autorky Fatmy Aydemir. Knihu uviedol jej prekladateľ z nemčiny Marián Hatala.
Uplynulý piatok k nám zavítala spisovateľka Alena Sabuchová a spolu s ňou a jej energiou prišli aj nové knihy. Jej román Volajte ma Mandy bol vypredaný. Tešíme sa, že sa vám páči a teraz vás potešíme tým, že jeho dotlač je už tu! Autorka podpísala aj niekoľko kníh, nájdete ich u nás v Artfore. Uchyťte si tú vašu.
V utorok 24. 3. 2026 o 18.00 budú o knihe Patti Smith Chlieb anjelov hovoriť Peter Bálik a Lucia Piussi, moderuje Oliver Rehák. Okrem rozprávania o Patti Smith budeme jej hudbu aj počúvať. FB event tu: https://fb.me/e/7NY6LVgG4 Vo štvrtok 26. 3. 2026 doobeda o 10.00 bude detské podujatie s Miriam Halamičkovou Deti v knižnej spleti, teraz o knihe a s knihou Dobre schovaný chrt. FB event tu: https://fb.me/e/72w4fmu6D Vo štvrtok 26. 3. 2026 večer o 18.00 u nás v kníhkupectve uvedie do sveta svoju Studne mútne Peter Getting. Podnetná a svojho druhu na Slovensku prvá publikácia sa zaoberá situáciou v slovenských literárnych kruhoch v období Slovenského štátu. FB event tu: https://fb.me/e/5zMLdd4Pb
A na záver tradične výber z článkov z medziknihami. Sú ľudia, ktorí odmietajú kompromisy s niktošmi; Bendovci k ním patrili. V každodennosti sa odohráva to podstatné: pomoc, solidarita a neraz aj obeta. Okolnosti spojenectva Ribbentrop-Molotov aj dnes prekvapujú a dokážu nanovo nasvietiť to, čo sa práve deje. Lukáš Cabala, Michal Tallo a Michal Hvorecký na knižnom veľtrhu v Lipsku pod značkou Trenčín 2026 – Európske hlavné mesto kultúry.
Tešíme sa na vás u nás v kníhkupectve.
Ak sa vám páči to, čo robíme, tu môžete podporiť neziskovku Art-fórum pre literatúru vašimi 2% z daní.
❤️ Artforum
Kozia 611/20, 811 03, Bratislava
Tento e-mail sme vám poslali, pretože ste sa prihlásili k odberu newslettru alebo ste u nás nakúpili. Chcete sa odhlásiť? Ak naopak poznáte niekoho, kto by chcel dostávať správy o dobrých knihách, do odberu newslettra sa môže prihlásiť na tomto linku.